32005R1701
L 273/6
JURNALUL OFÍCIAL AL UNIUNII EUROPENE
REGULAMENTUL (CE) NR. 1701/2005 AL COMISIEI
din 18 octombrie 2005
de modificare a Regulamentului (CE) nr. 795/2004 de stabilire a normelor de aplicare a schemei de plată unică prevăzut în Regulamentul (CE) nr. 1782/2003 al Consiliului de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1782/2003 al Consiliului din 29 septembrie 2003 de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori și de modificare a regulamentelor (CEE) nr. 2019/93, (CE) nr. 1452/2001, (CE) nr. 1453/2001, (CE) nr. 1454/2001, (CE) nr. 1868/94, (CE) nr. 1251/1999, (CE) nr. 1254/1999, (CE) nr. 1673/2000, (CEE) nr. 2358/71 și (CE) nr. 2529/2001 (1), în special articolul 145 literele (c), (d) și (f),
întrucât:
(1)
Regulamentul (CE) nr. 795/2004 al Comisiei (2) stabilește normele de aplicare a schemei de plăți unice aplicabile începând cu 2005. Experiența punerii în aplicare administrative și operaționale a regimului în cauză la nivel național a demonstrat că, în ceea ce privește anumite aspecte, sunt necesare norme suplimentare de aplicare și că, în ceea ce privește alte aspecte, normele în vigoare trebuie clarificate și adaptate.
(2)
Ar trebui, în special, să se clarifice aplicarea definiției culturilor permanente și a culturilor multianuale în ceea ce privește condițiile de eligibilitate pentru schema de plăți unice în cazul utilizării terenurilor scoase temporar din circuitul agricol pentru producerea de materii prime, astfel cum este prevăzut la capitolul 16 din Regulamentul (CE) nr. 1973/2004 al Comisiei din 29 octombrie 2004 de stabilire a normelor de aplicare a Regulamentului (CE) nr. 1782/2003 al Consiliului în ceea ce privește schemele de ajutor prevăzute la titlurile IV și IVa din respectivul regulament și utilizarea terenurilor retrase din circuitul agricol pentru producția de materii prime (3), precum și schema de sprijin pentru culturile energetice prevăzută la articolul 88 din Regulamentul (CE) nr. 1782/2003.
(3)
În mod concret, în conformitate cu schema precedentă pentru culturile arabile, prevăzută de Regulamentul (CE) nr. 1251/1999 al Consiliului din 17 mai 1999 de stabilire a unei scheme de sprijin pentru producătorii de anumite culturi arabile (4), terenurile scoase temporar din circuitul agricol pe care au fost plantate culturi permanente utilizate pentru producția de materii prime sau terenurile pe care au fost plantate culturi multianuale erau eligibile pentru plăți pe suprafață. Articolul 54 alineatul (2) din Regulamentul (CE) nr. 1782/2003 limitează eligibilitatea suprafețelor care nu erau ocupate de culturi permanente la data solicitării din 2003, fără a exclude de la stabilirea drepturilor la plăți, în conformitate cu articolul 53 din respectivul regulament, suprafețele destinate unor culturi permanente utilizate pentru producția de materii prime, întrucât suprafețele în cauză beneficiau de plăți directe în cursul perioadei de referință. Prin urmare, agricultorii care, în 2003, cultivau aceste culturi în cadrul regimului special aplicabil terenurilor scoase temporar din circuitul agricol sau culturilor multianuale ar trebui să fie autorizați să folosească respectivele suprafețe pentru stabilirea de drepturi de scoatere temporară din circuitul agricol, prevăzute la articolul 53 din respectivul regulament și respectiv pentru utilizarea drepturilor de scoatere temporară din circuitul agricol deja stabilite.
(4)
De altfel, dat fiind faptul că, în modelul regional prevăzut la articolul 59 din Regulamentul (CE) nr. 1782/2003, anul de referință pentru stabilirea drepturilor la plată este primul an de aplicare a regimului prevăzut la articolul 38 alineatul (1) din Regulamentul (CE) nr. 795/2004, ar trebui să se precizeze că terenurile scoase temporar din circuitul agricol plantate cu culturi permanente utilizate în scopurile prevăzute la articolul 55 litera (b) din Regulamentul (CE) nr. 1782/2003 și terenurile pe care sunt plantate culturi permanente care fac, de asemenea, obiectul unei cereri de ajutor pentru culturile energetice prevăzut la articolul 88 din respectivul regulament trebuie considerate ca fiind hectare eligibile pentru stabilirea și utilizarea drepturilor la plăți.
(5)
De asemenea, este necesar să se precizeze care sunt culturile autorizate pe terenurile scoase temporar din circuitul agricol și culturile autorizate în scopuri energetice pe terenurile care fac obiectul unei cereri de ajutor în cadrul schemei de plăți unice. Prin urmare, ar trebui să se prevadă posibilitatea de utilizare a drepturilor la plăți cu respectarea condițiilor de eligibilitate stabilite pentru terenurile destinate culturilor permanente utilizate pentru producția de materii prime, astfel cum este prevăzut la capitolul 16 din Regulamentul (CE) nr. 1973/2004 și pentru culturile utilizate pentru producția de produse energetice în cadrul regimului prevăzut la articolul 88 din Regulamentul (CE) nr. 1782/2003.
(6)
Prin urmare, Regulamentul (CE) nr. 795/2004 ar trebui modificat în consecință.
(7)
Dat fiind că Regulamentul (CE) nr. 795/2004 este aplicabil începând cu 1 ianuarie 2005, ar trebui ca dispozițiile prezentului regulament să se aplice cu efect retroactiv începând cu această dată și ca agricultorii care au depus cereri în 2005 să fie autorizați să-și modifice cererile de plată unică.
(8)
Măsurile prevăzute de prezentul regulament sunt conforme cu avizul Comitetului de gestionare a plăților directe,
ADOPTĂ PREZENTUL REGULAMENT:
Articolul 1
Regulamentul (CE) nr. 795/2004 se modifică după cum urmează:
1.
La articolul 2, literele (c) și (d) se înlocuiesc cu următorul text:
„(c)
«culturi permanente», culturile pe care nu se practică un sistem de rotație, altele decât pășunile permanente, care ocupă terenurile pentru o perioadă de cinci ani sau mai mult și care furnizează recolte repetate, inclusiv pepinierele astfel cum sunt definite la punctul G/05 din anexa I la Decizia 2000/115/CE a Comisiei (5) și crângurile (cod NC ex 0602 90 41), cu excepția culturilor multianuale menționate în continuare și a pepinierelor acestor culturi multianuale;
(d)
«culturi multianuale», culturile următoarelor produse și pepinierele acestor culturi multianuale:
Cod NC
0709 10 00
Anghinare
0709 20 00
Sparanghel
0709 90 90
Rubarbă
0810 20
Zmeură, mure, dude, hibrizi de zmeură și mure
0810 30
Coacăze roșii, inclusiv coacăze negre și agrișe
0810 40
Merișor de munte, afine și alte fructe din familia Vaccinium
2.
Se inserează următorul articol 3b
„Articolul 3b
Eligibilitate
(1) În sensul articolului 44 alineatul (2) din Regulamentul (CE) nr. 1782/2003, sunt considerate ca fiind hectare eligibile pentru stabilirea și utilizarea drepturilor la plată:
(a)
suprafețele pe care sunt plantate crânguri (cod NC ex 0602 90 41), Miscanthus sinensis (cod NC ex 0602 90 51) sau Phalaris arundicea (iarba-cănărașului), între 30 aprilie 2004 și 10 martie 2005;
(b)
suprafețele pe care sunt plantate crânguri (cod NC ex 0602 90 41), Miscanthus sinensis (cod NC ex 0602 90 51) sau Phalaris arundicea (iarba-cănărașului), înainte de 30 aprilie 2004 și închiriate sau cumpărate între 30 aprilie 2004 și 10 martie 2005, pentru a beneficia de schema de plăți unice.
(2) În sensul articolului 51 din Regulamentul (CE) nr. 1782/2003, terenurile scoase temporar din circuitul agricol pe care erau plantate culturi permanente utilizate în scopurile prevăzute la articolul 55 litera (b) din respectivul regulament și terenurile pe care sunt plantate culturi permanente care fac, de asemenea, obiectul unei cereri de ajutor pentru culturi energetice prevăzut la articolul 88 din respectivul regulament sunt considerate ca fiind hectare eligibile pentru utilizarea drepturilor de scoatere temporară din circuitul agricol și, respectiv, pentru utilizarea drepturilor la plată.
(3) În sensul articolului 54 alineatul (2) din Regulamentul (CE) nr. 1782/2003, terenurile scoase temporar din circuitul agricol pe care erau plantate culturi permanente, destinate a fi utilizate în scopurile prevăzute la articolul 6 alineatul (3) din Regulamentul (CE) nr. 1251/1999 al Consiliului (6) și care beneficiau de plata pe suprafață prevăzută la articolul 2 alineatul (2) din respectivul regulament pentru 2003, sunt considerate ca fiind hectare eligibile pentru utilizarea drepturilor de scoatere temporară din circuitul agricol prevăzute la articolul 53 din Regulamentul (CE) nr. 1782/2003.
(4) Fără a aduce atingere articolului 51 din Regulamentul (CE) nr. 1782/2003, în sensul articolului 54 alineatul (2) din respectivul regulament, terenurile pe care erau plantate culturi multianuale la data prevăzută pentru depunerea cererilor de ajutor «pe suprafață» pentru 2003 sunt considerate ca fiind hectare eligibile pentru utilizarea drepturilor de scoatere temporară din circuitul agricol prevăzute la articolul 53 din respectivul regulament.
(5) Fără a aduce atingere articolului 60 din Regulamentul (CE) nr. 1782/2003, în cazul în care un stat membru utilizează opțiunea prevăzută la articolul 59 din respectivul regulament,
(a)
în sensul articolului 63 alineatul (2) din Regulamentul (CE) nr. 1782/2003, terenurile scoase temporar din circuitul agricol pe care erau plantate culturi permanente destinate utilizării în scopurile prevăzute la articolul 6 alineatul (3) din Regulamentul (CE) nr. 1251/1999 și care beneficiau de plata pe suprafață prevăzută la articolul 2 alineatul (2) din respectivul regulament pentru 2003 sunt considerate ca fiind hectare eligibile pentru stabilirea de drepturi de scoatere temporară din circuitul agricol;
(b)
în sensul articolului 63 alineatul (2) din Regulamentul (CE) nr. 1782/2003, terenurile pe care sunt plantate culturi permanente utilizate în scopurile prevăzute la articolul 55 litera (b) din Regulamentul (CE) nr. 1782/2003 sunt considerate ca fiind hectare eligibile pentru stabilirea de drepturi de scoatere temporară din circuitul agricol;
(c)
în sensul articolului 59 alineatul (4) din Regulamentul (CE) nr. 1782/2003, terenurile plantate cu culturi permanente și care fac, de asemenea, obiectul unei cereri de ajutor pentru culturi energetice prevăzut la articolul 88 din Regulamentul (CE) nr. 1782/2003 sunt considerate ca fiind hectare eligibile pentru stabilirea de drepturi la plată;
(d)
în sensul articolului 59 alineatul (4) din Regulamentul (CE) nr. 1782/2003, terenurile plantate cu culturi multianuale sunt considerate ca fiind hectare eligibile pentru stabilirea de drepturi la plată.
(6) Agricultorii interesați de aplicarea în 2005 a alineatelor (2)-(5) din prezentul articol își pot modifica cererea de plată unică în termen de patru săptămâni începând cu 19 octombrie 2005 sau de la o dată care urmează a fi stabilită de către statele membre în cauză.
(6)
Articolul 48a se modifică după cum urmează:
1.
Alineatul (4) se înlocuiește cu următorul text:
„Orice trimitere la articolele 58 și 59 sau la articolul 58 alineatul (1) și la articolul 59 alineatul (1) din Regulamentul (CE) nr. 1782/2003 prevăzută la articolul 3b și la capitolele 6 și 7 din prezentul regulament se înțelege ca trimitere la articolul 71e din Regulamentul (CE) nr. 1782/2003.”
2.
Alineatul (6) se înlocuiește cu următorul text:
„Orice trimitere la articolul 60 din Regulamentul (CE) nr. 1782/2003 prevăzută la articolul 3b, la articolul 8 alineatul (2), la articolul 9 alineatul (1) litera (e), la articolul 41 și la articolul 50a din prezentul regulament se înțelege ca trimitere la articolul 71g din Regulamentul (CE) nr. 1782/2003.”
3.
Alineatul (7) se înlocuiește cu următorul text:
„Orice trimitere la articolul 63 alineatul (2) din Regulamentul (CE) nr. 1782/2003 prevăzută la articolele 39, 43 și 48b din prezentul regulament se înțelege ca trimitere la articolul 71j alineatul (2) din Regulamentul (CE) nr. 1782/2003.”
4.
Alineatul (8) se înlocuiește cu următorul text:
„Articolele 3a, 3b alineatele (1), (3) și (4), articolele 7, 10, 12-17, 27, 28, 30, 31, 31a, 40, 42, 45, 46 și 49 nu se aplică.”
5.
Se inserează următorul alineat (10):
„Orice trimitere la articolul 59 alineatul (4) din Regulamentul (CE) nr. 1782/2003 prevăzută la articolul 3b din prezentul regulament se înțelege ca trimitere la articolul 71f alineatul (2) din Regulamentul (CE) nr. 1782/2003.”
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Se aplică de la 1 ianuarie 2005.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 18 octombrie 2005.